Source: http://www.legex.ro/Hotararea-1217-2001-28574.aspx
Timestamp: 2020-08-08 08:49:35+00:00

Document:
Hotărârea 1217/2001 | Legislatie gratuita
Articolul 13 din actul Hotărârea 1217 2001 abrogă Hotărârea 29 2000
Articolul 13 din actul Hotărârea 1217 2001 abrogă Hotărârea 387 1999
Hotărârea 1217 2001 in legatura cu OUG 51 1998
Hotărârea 1217 2001 abrogat de articolul 14 din actul Hotărârea 837 2004
Hotărârea 1217 2001 in legatura cu articolul 13 din actul Hotărârea 837 2004
Articolul 2 din actul Hotărârea 1217 2001 modificat de articolul 3 din actul Hotărârea 1073 2002
HOTARARE Nr. 1217 din 27 noiembrie 2001
privind organizarea si functionarea Autoritatii pentru Valorificarea Activelor Bancare
In temeiul prevederilor art. 107 din Constitutia Romaniei, ale art. 26 alin. (1) din Legea nr. 90/2001 privind organizarea si functionarea Guvernului Romaniei si a ministerelor si ale art. 4 alin. (2) din Ordonanta de urgenta a Guvernului nr. 51/1998 privind valorificarea unor active bancare, aprobata si modificata prin Legea nr. 409/2001, cu modificarile si completarile ulterioare,
Guvernul Romaniei adopta urmatoarea hotarare:
(1) Autoritatea pentru Valorificarea Activelor Bancare, denumita in continuare AVAB, se organizeaza si functioneaza ca institutie de specialitate a administratiei publice centrale, cu personalitate juridica, in subordinea Guvernului. In realizarea atributiilor sale, inclusiv a celor efectuate de executorii proprii, AVAB actioneaza pe tot teritoriul tarii, fara restrictii de teritorialitate.
(2) Sediul AVAB este in municipiul Bucuresti, str. C.A. Rosetti nr. 21, sectorul 1.
(3) AVAB isi va desfasura activitatea pe o perioada de 7 ani de la data intrarii in vigoare a prezentei hotarari.
(4) Incetarea activitatii AVAB se va face prin lege.
(5) Pentru desfasurarea activitatilor organizate in teritoriu, la solicitarea AVAB, reprezentantul Guvernului in teritoriu va pune la dispozitie acesteia un spatiu corespunzator desfasurarii activitatii si amplasarii logisticii si tehnicii de calcul de care aceasta are nevoie.
(1) Imobilul proprietate publica a statului, situat in municipiul Bucuresti, str. C. A. Rosetti nr. 21, sectorul 1, identificat conform anexei nr. 1, se transmite, pe baza de protocol, din administrarea Autoritatii pentru Privatizare si Administrarea Participatiilor Statului in administrarea AVAB.
(2) AVAB nu va schimba destinatia actuala a imobilului in perioada in care acesta se afla in administrarea sa.
AVAB are ca scop valorificarea activelor bancare neperformante preluate de la bancile la care statul este actionar majoritar, detinand cel putin 50% plus 1 din actiuni, in vederea pregatirii acestora pentru inceperea procedurilor de privatizare si pentru diminuarea efortului financiar al statului in aceasta operatiune.
(1) In vederea indeplinirii scopului pentru care a fost infiintata, AVAB are urmatoarele atributii principale:
a) atributia de preluare a activelor bancare, astfel cum au fost definite la art. 2 alin. (1) din Ordonanta de urgenta a Guvernului nr. 51/1998, cu modificarile si completarile ulterioare. Activele bancare preluate de AVAB in vederea valorificarii lor se inregistreaza in evidentele contabile ale acesteia la valoarea nominala, potrivit art. 12^1 alin. (2), si, respectiv, la valoarea negociata, potrivit art. 12^1 alin. (4) din Ordonanta de urgenta a Guvernului nr. 51/1998, cu modificarile si completarile ulterioare;
b) atributia de valorificare a activelor bancare - AVAB valorifica activele bancare preluate la valoarea de piata a acestora, utilizand atat metodele sale specifice, cat si pe cele prevazute de dispozitiile legale in vigoare la momentul valorificarii, impreuna sau separat, atunci cand acestea asigura celeritate si/sau rezultat optim;
c) atributia de administrare a activelor bancare si a creantelor asociate se exercita de catre AVAB in mod direct sau prin intermediul unor firme de specialitate. Administrarea activelor bancare, pana la valorificarea acestora, urmareste evitarea deteriorarii lor din punct de vedere fizic si/sau valoric si include orice masura de natura administrativa, in limita cheltuielilor inscrise in bugetul de venituri si cheltuieli propriu, care poate avea acest rezultat, in conditiile legii.
(2) Administrarea si valorificarea activelor bancare se efectueaza de catre AVAB in mod direct sau prin intermediul unor firme de specialitate. In cazul in care administrarea se refera la un bun determinat, ea poate fi incredintata, pe baza de contract, si unei persoane fizice. Criteriile privind selectarea activelor bancare si a creantelor asociate, care vor fi incredintate spre administrare sau valorificare firmelor de specialitate, sunt aprobate de Consiliul de supraveghere si indrumare. Firmele de specialitate vor fi selectate pe baza unor proceduri publice organizate de AVAB, reglementate prin regulamente proprii.
(3) AVAB indeplineste orice alte atributii care ii revin prin acte normative.
(1) In exercitarea atributiilor de serviciu personalul AVAB este indreptatit sa solicite documente, informatii si date referitoare la aspectele care fac obiectul activitatii acesteia. In exercitarea atributiilor sale AVAB colaboreaza cu ministerele, cu Banca Nationala a Romaniei, cu celelalte organe ale administratiei publice centrale si cu autoritatile administratiei publice locale.
(2) Persoanele juridice si persoanele fizice rezidente sunt obligate sa furnizeze, la cererea scrisa a AVAB, toate informatiile pe care le detin si care faciliteaza valorificarea sau conservarea activelor bancare.
(3) Bancile sunt obligate sa furnizeze, la cererea scrisa a AVAB, toate informatiile referitoare la cuantumul disponibilitatilor banesti, precum si al oricaror alte active detinute la aceste banci de catre debitori sau de catre garantii acestora, potrivit prevederilor art. 15 alin. (2) din Ordonanta de urgenta a Guvernului nr. 51/1998, cu modificarile si completarile ulterioare.
(4) Informatiile obtinute in temeiul alin. (1), (2) si (3) constituie secret profesional pentru salariatii AVAB, care raspund si de oportunitatea solicitarii.
(5) Informatiile solicitate de AVAB se pun la dispozitie acesteia cu promptitudine si in mod gratuit de catre persoanele juridice care detin aceste informatii si in situatia in care acestea lucreaza, in general, pe baza de taxe sau tarife.
(1) AVAB este condusa de un presedinte, numit prin decizie a primului-ministru.
(2) Presedintele este ordonator principal de credite.
(1) Presedintele AVAB are urmatoarele atributii principale:
a) reprezinta AVAB in raporturile cu Guvernul, cu ministerele, cu alte organe de specialitate ale administratiei publice centrale, cu autoritatile administratiei publice locale, cu alte institutii, cu persoanele juridice si fizice, romane si straine, precum si in fata instantelor judecatoresti si arbitrale;
b) elaboreaza si propune spre aprobare Consiliului de supraveghere si indrumare politica si strategia in domeniul valorificarii activelor bancare aflate in portofoliul AVAB si raspunderile ce revin personalului acesteia;
c) asigura elaborarea proiectului de buget de venituri si cheltuieli al AVAB, pe care il remite spre avizare Consiliului de supraveghere si indrumare;
d) dispune masuri operative pentru executarea dispozitiilor legale privind AVAB, precum si pentru indeplinirea politicii si strategiei in domeniul valorificarii activelor bancare din portofoliul AVAB;
e) numeste si elibereaza din functie, in conditiile legii, personalul AVAB;
f) prezinta primului-ministru, pana la data de 30 iunie a anului urmator, raportul anual de activitate a AVAB, aprobat de Consiliul de supraveghere si indrumare; la solicitarea primului-ministru AVAB prezinta rapoarte intermediare asupra unei perioade sau operatiuni determinate;
g) indeplineste orice alte atributii prevazute de lege.
(2) In exercitarea atributiilor ce ii revin presedintele emite ordine si instructiuni.
(3) In realizarea atributiilor ce ii revin presedintele este ajutat de un vicepresedinte si de un colegiu director.
(4) Vicepresedintele este numit prin decizie a primului-ministru si este inlocuitorul de drept al presedintelui.
(1) Finantarea AVAB este asigurata din urmatoarele surse si se gestioneaza in regim extrabugetar:
a) sume rezultate din valorificarea activelor bancare preluate de AVAB;
b) comisioane aferente serviciilor de consultanta prestate de AVAB pe baza de contract;
c) alte surse prevazute de lege.
(2) Sumele obtinute de AVAB din valorificarea activelor bancare preluate au ca destinatie acoperirea cheltuielilor proprii de functionare si operare si a cheltuielilor de administrare si de valorificare a activelor bancare preluate, iar diferenta se vireaza la trezoreria statului. Din sumele obtinute AVAB poate prevedea in bugetul de venituri si cheltuieli propriu un fond suplimentar ce va fi utilizat in vederea cresterii valorii activelor bancare si a eficientizarii operatiunilor de valorificare.
(3) AVAB poate, potrivit legii, sa beneficieze de audit extern. Periodic AVAB va realiza auditul operatiunilor si al pozitiei financiare, precum si estimarea independenta a valorii nete si a valorii realizabile a fiecarui activ aflat in portofoliul sau. In acest scop AVAB va incheia, in conditiile legii, contracte cu firme de audit sau evaluare cu recunoastere internationala.
(1) Structura organizatorica si regulamentul de organizare si functionare ale AVAB se aproba de Consiliul de supraveghere si indrumare, la propunerea presedintelui.
(2) Statul de functii al AVAB se aproba prin ordin al presedintelui.
(3) In structura organizatorica a AVAB pot functiona directii generale, directii, servicii si birouri, precum si activitati in teritoriu.
(4) In cadrul AVAB, prin ordin al presedintelui, se pot organiza colective temporare de lucru, avand nivelul de organizare al compartimentelor prevazute in structura organizatorica, cu exceptia directiei generale. Activitatile desfasurate in teritoriu se organizeaza in functie de necesitatile de reprezentare in fata instantelor de judecata, de administrare a activelor bancare sau de executare silita asupra averii debitorilor si/sau a garantilor acestora.
(5) Atributiile si sarcinile compartimentelor din aparatul propriu al AVAB, precum si modalitatile concrete de lucru ale colegiului director se stabilesc prin regulamentul de organizare si functionare al acesteia.
(1) Salariatii AVAB nu pot fi membri ai unui partid politic si nu pot desfasura activitati politice in perioada in care sunt angajati ai AVAB. Prin salariati AVAB se intelege atat personalul angajat cu contract de munca pe durata nedeterminata sau determinata, cat si personalul care lucreaza pe baza unei conventii civile potrivit legii.
(2) Salariatilor AVAB li se interzice sa reprezinte, direct sau indirect, vreun interes financiar, comercial sau de alta natura, care i-ar pune intr-o pozitie in care interesul lor personal ar intra in conflict cu obligatiile si indatoririle lor fata de AVAB.
(3) Salariatii AVAB, membrii Consiliului de supraveghere si indrumare si membrii Comitetului de coordonare a restructurarii au obligatia de a pastra secretul profesional, fiind interzisa folosirea sau dezvaluirea, in timpul activitatii in cadrul AVAB si apoi o perioada de 5 ani de la incetarea acesteia, de date sau fapte care, devenite publice, ar dauna intereselor AVAB sau ale bancilor carora li se aplica dispozitiile Ordonantei de urgenta a Guvernului nr. 51/1998, cu modificarile si completarile ulterioare.
(4) Componenta Consiliului de supraveghere si indrumare, care asigura supravegherea si indrumarea activitatii AVAB, este prevazuta in anexa nr. 2.
Salariatii AVAB isi desfasoara activitatea si sunt salarizati pe baza contractului individual de munca incheiat potrivit prevederilor legale si ale contractului colectiv de munca.
Pe data intrarii in vigoare a prezentei hotarari se abroga Hotararea Guvernului nr. 387/1999 privind organizarea si functionarea Agentiei de Valorificare a Activelor Bancare, publicata in Monitorul Oficial al Romaniei, Partea I, nr. 224 din 20 mai 1999, si Hotararea Guvernului nr. 29/2000 pentru modificarea Hotararii Guvernului nr. 387/1999 privind organizarea si functionarea Agentiei de Valorificare a Activelor Bancare, publicata in Monitorul Oficial al Romaniei, Partea I, nr. 17 din 18 ianuarie 2000.
Presedintele Autoritatii pentru
Valorificarea Activelor Bancare,
a imobilului care se transmite, fara plata, din administrarea Autoritatii pentru Privatizare si Administrarea Participatiilor Statului in administrarea Autoritatii pentru Valorificarea Activelor Bancare
Adresa Persoana Persoana Caracteristicile tehnice
imobilului juridica juridica ale imobilului
de la care la care se
se transmite transmite
imobilul imobilul
Municipiul Autoritatea Autoritatea Imobilul se compune din 3 corpuri
Bucuresti, pentru pentru cu un numar de 67 de camere.
str. Privatizare Valorificarea - Corpul de cladire A + B = 54 de
C.A. Rosetti si Activelor camere (13 camere la demisol,
nr. 21, Administrarea Bancare 11 camere la parter, 13 camere
sectorul 1 Participatiilor la etajul 1, 13 camere la etajul
Statului 2 si 4 camere la etajul 3)
- Corpul de cladire C = 10 camere
(5 camere la parter si 5 camere
la etajul 1)
- Corpul de cladire poarta = 3
camere (sala la parter, sala de
asteptare, birou de informatii)
Consiliului de supraveghere si indrumare a activitatii Autoritatii pentru Valorificarea Activelor Bancare
Maria Manolescu - presedinte, reprezentant al Ministerului Finantelor
Niculae Ion Vulpescu - membru, reprezentant al Bancii Nationale a Romaniei
Doru Crin Trifoi - membru, reprezentant al Ministerului Justitiei
Gheorghe Tiplica - membru, reprezentant al Ministerului Dezvoltarii si
Victor Ponta membru, reprezentant al Corpului de control al
primului ministru
COMENTARII la Hotărârea 1217/2001
Momentan nu exista niciun comentariu la Hotărârea 1217 din 2001
Alte acte pe aceeaşi temă cu Hotărârea 1217/2001
Hotărârea 29 2000
pentru modificarea Hotararii Guvernului nr. 387/1999 privind organizarea si functionarea Agentiei de Valorificare a Activelor Bancare
Hotărârea 387 1999
privind organizarea si functionarea Agentiei de Valorificare a Activelor Bancare
privind unele masuri premergatoare privatizarii bancilor
Hotărârea 1073 2002
pentru modificarea Hotararii Guvernului nr. 1.217/2001 privind organizarea si functionarea Autoritatii pentru Valorificarea Activelor Bancare

References: Articolul 13

Articolul 13
 articolul 14
 articolul 13

Articolul 2
 articolul 3